Το σπίτι του Μάνου είναι με διαφορά ο πιο φιλόξενος χώρος που έχουμε μείνει. Είναι η πρώτη φορά (λόγω δουλειάς έχουμε ταξιδέψει πολύ) που νιώσαμε ότι ήταν ένα δεύτερο σπίτι μας. Δεν θυμίζει σε τίποτα airbnb-σπίτι και έχει τη ζεστασιά που λείπει από σουίτες καλών ξενοδοχείων. Ο Μάνος ήταν μόνιμα σε τηλεφωνική επαφή μαζί μας, πρόθυμος να μας εξυπηρετήσει. Η θέση του σπιτιού σε πολύ καλό σημείο και για αυτούς που επισκέπτονται πρώτη φορά τη Θεσσαλονίκη αλλά και για τους τακτικούς επισκέπτες της. Η επιμελημένη διακόσμηση και η λογική του να μην είναι τίποτα στην τύχη του μέσα στο σπίτι σε συνδυασμό με την τιμή που μισθώνεται το καθιστούν κορυφαία επιλογή. Φίλε Μάνο σε ευχαριστούμε πολύ, ήσουν άψογος.